CELEX: 52004XG0207(01)
Language: el
Date: 2003-12-17
Title: Συμπεράσματα του Συμβουλίου της 17ης Δεκεμβρίου 2003 σχετικά με την πολιτική ενημέρωσης όσον αφορά την ΚΓΠ

Avis juridique important

|

52004XG0207(01)

Συμπεράσματα του Συμβουλίου της 17ης Δεκεμβρίου 2003 σχετικά με την πολιτική ενημέρωσης όσον αφορά την ΚΓΠ  

Επίσημη Εφημερίδα αριθ. C 034 της 07/02/2004 σ. 0001 - 0001

Συμπεράσματα του Συμβουλίουτης 17ης Δεκεμβρίου 2003σχετικά με την πολιτική ενημέρωσης όσον αφορά την ΚΓΠ(2004/C 34/01)Εκτιμώντας:(1) ότι ο κανονισμός (ΕΚ) αριθ. 814/2000 αποτελεί πάγιο νομικό πλαίσιο για την εκτέλεση του ενημερωτικού έργου σχετικά με την ΚΓΠ,(2) ότι η εμπειρία των τριών τελευταίων ετών έχει να παρουσιάσει έναν θετικό συνολικά απολογισμό όσον αφορά την ποιότητα των χρηματοδοτούμενων και συγχρηματοδοτούμενων δράσεων καθώς και ότι μία μεταγενέστερη αξιολόγηση των επιπτώσεων των ειλημμένων μέτρων θα επιτρέψει να εκτιμηθεί ορθά η αξία της εφαρμοζόμενης πολιτικής,(3) ότι η εμπειρία δείχνει ότι δεν υπάρχει προς το παρόν κανένας λόγος να αλλάξουν οι δύο πυλώνες της ενημερωτικής πολιτικής, και συγκεκριμένα οι δράσεις που προτείνονται από τρίτους για συγχρηματοδότηση από το ΕΓΤΠΕ και οι δράσεις που αναλαμβάνονται με πρωτοβουλία της Επιτροπής, οι οποίες χρηματοδοτούνται 100 % από το ΕΓΤΠΕ,(4) ότι τα διαθέσιμα χρηματικά ποσά δεν έχουν χρησιμοποιηθεί πλήρως, ενώ ως βασικές αιτίες αυτής της μη άντλησης των πιστώσεων του προϋπολογισμού σημειώνονται οι πολύπλοκες διοικητικές διαδικασίες και το υπερβολικά περιορισμένο πεδίο εφαρμογής των δράσεων,(5) ότι πρέπει να συνεχιστούν οι προσπάθειες που έχουν αναληφθεί, προκειμένου να εξασφαλιστεί μια καλύτερη ισορροπία μεταξύ των διαφόρων τύπων δικαιούχων οργανώσεων,(6) ότι πρέπει να ενισχυθεί ο διάλογος σχετικά με την ενημερωτική πολιτική μεταξύ Επιτροπής και κρατών μελών,(7) ότι πρέπει σύντομα η Επιτροπή να προβεί σε αξιολόγηση προκειμένου να εντοπιστούν τα μέτρα που πρέπει να ληφθούν έτσι ώστε να βελτιωθεί, ενδεχομένως, η σχέση κόστους/αποτελέσματος του συστήματος.ΤΟ ΣΥΜΒΟΥΛΙΟ ΣΥΜΦΩΝΗΣΕ ΟΤΙ:- τα κράτη μέλη παρέχουν στοιχεία, ιδίως όσα αφορούν την απλούστευση των διοικητικών διαδικασιών, προκειμένου να υπάρξει ευρύτερη χρησιμοποίηση των διαθέσιμων οικονομικών πόρων,- είναι απαραίτητο να προχωρήσει η Επιτροπή στην προσαρμογή του κανονισμού (ΕΚ) αριθ. 814/2000 προκειμένου να βελτιωθεί η αποτελεσματικότητα των δράσεων ανάπτυξης της ενημερωτικής πολιτικής σχετικά με την ΚΓΠ και, ιδίως, για να προβλεφθεί, κατόπιν πρωτοβουλίας και για λογαριασμό της Επιτροπής, μία τεχνική βοήθεια για τη λειτουργία των επιδοτήσεων που χρηματοδοτούνται από τον προϋπολογισμό της Επιτροπής,- οι χρηματοδοτούμενες από την Επιτροπή δράσεις θα πρέπει να οδηγούν στην καλύτερη στόχευση των ενισχύσεων καθώς και στη βελτίωση της σχέσης του συνολικού κόστους/οφέλους της ενημερωτικής πολιτικής.